Angajații ANAF care lucrează de acasă și cei care sunt liberi pentru supravegherea copiilor rămân fără sporul de circa 15% pentru condiții periculoase de muncă, prevede un ordin al președintelui ANAF, Mirela Călugăreanu, obținut de Profit.ro. Angajatul nu va avea spor pentru zilele în care se află acasă, ci îl va primi doar pentru zilele pe care le lucrează de la birou.

Din informațiile Profit.ro, la momentul introducerii lucrului de acasă, în contextul măsurilor de a combate răspândirea coronavirusului, unii angajați ai ANAF au fost nemulțumiți tocmai de faptul că munca de acasă va conduce la pierderea sporului.

Profit.ro a scris în urmă cu douăî săptămâni, citând un ordin de președinte ANAF, că o parte dintre angajații ANAF trec să lucreze de la domiciliu, scopul fiind combaterea coronavirusului. Măsura a fost aplicată de pe 16 martie și a vizat personalul ANAF cu activitate care permite lucrul de acasă, dar și asigurarea continuității activității în cadrul instituției.

Mai jos ordinul președintelui ANAF referitor la acordarea sporului